CELEX: C2004/239/14
Language: et
Date: 2004-09-25 00:00:00
Title: Kohtuasi C-334/04: Euroopa Ühenduste Komisjoni 30. juuli 2004 hagi Kreeka Vabariigi vastu

25.9.2004   
            
            
               ET
            
            
               Euroopa Liidu Teataja
            
            
               C 239/8
            
         Euroopa Ühenduste Komisjoni 30. juuli 2004 hagi Kreeka Vabariigi vastu
   (Kohtuasi C-334/04)
   (2004/C 239/14)
   Euroopa Ühenduste Komisjon esitas 30. juulil 2004 Euroopa Ühenduste Kohtusse hagi Kreeka Vabariigi vastu. Hageja esindajad on Maria Patakia ja Michel van Beek komisjoni õigusosakonnast.
   Euroopa Ühenduste Komisjon palub Euroopa Kohtul tuvastada, et Kreeka Vabariik on rikkunud nõukogu 2. aprilli 1979. aasta direktiivi loodusliku linnustiku kaitse kohta, artikli 4 lõikest 1 ja 2 tulenevaid kohustusi, kuna on:
   
                
            
            
               klassifitseerinud erikaitsealadena (SPA) nii arvult kui kogupindalalt selgelt vähem piirkondi kui on nimetatud direktiivi artikli 4 mõttes erikaitsealadena klassifitseerimise nõuetele vastavaid alasid;
            
         
                
            
            
               määranud erikaitsealadeks (SPA) alad, mis on kogupindalalt selgelt väiksemad kui vastavad IBA 2000 alad, mis vastavad erikaitsealadena klassifitseerimise nõuetele;
            
         
                
            
            
               jätnud määramata erikaitsealad (SPA) paljude direktiivi 79/409 I lisas loetletud linnuliikide jaoks või määranud erikaitsealadeks piirkonnad, kus kõnealused liigid ei ole piisavalt arvukad;
            
         
                
            
            
               jätnud määramata erikaitsealad (SPA) rändliikidele või määranud erikaitsealadena piirkonnad, kus kõnealused liigid ei ole piisavalt arvukad,
            
         Õiguslikud alused ja peamised argumendid
   Euroopa Kohtu väljakujunenud kohtupraktika kohaselt nõuavad direktiivi 79/409 artikli 4 lõiked 1 ja 2 liikmesriikidelt erikaitsealade suhtes (SPA) erirežiimi kehtestamist, mis põhimõtteliselt kindlustab direktiivi I lisas nimetatud liikide säilimise ja paljunemise.
   Nii kohtupraktikas kui komisjoni avalduses loetakse IBA (Important Bird Areas) tähtsate linnualade nimistut autoriteetseks teaduslikuks viiteallikaks.
   Selle nimistu kohaselt tuleb Kreekas klassifitseerida erikaitsealadena (SPA) 186 piirkonda.
   Hagi esitamise päevaks oli Kreeka määranud vaid 151 erikaitseala (SPA), ning need on kogupindalalt väiksemad kui IBA 2000 nimistuga ette nähtud.
   Komisjon järeldab eelnevast, et nimetatud erikaitsealad (SPA) ei ole määratud direktiivi artiklis 4 nõutud ornitoloogiliste kriteeriumide alusel.
   Kreeka territoorium on paljude direktiivi I lisas nimetatud looduslike linnuliikide, sh ülemaailmselt ohustatud liikide jaoks suure ornitoloogilise tähtsusega. Kreekas ei ole nende liikide jaoks piisavalt erikaitsealasid (SPA) määratud.